NaiveNeuron/SloPal huggingface dataset:
Blanár, Juraj, podpredseda NR SR (2021-06-17):
Ďakujem, pani spravodajkyňa, nech sa páči, zaujmite svoje miesto. Otváram všeobecnú rozpravu k tomuto návrhu zákona, vážené pani poslankyne, páni poslanci. Konštatujem, že písomnú prihlášku som neobdržal. Dávam teda možnosť ústne sa prihlásiť do rozpravy. Konštatujem, že nikto sa nehlási. Vyhlasujem teda všeobecnú rozpravu za uzavretú. Chcem sa spýtať pani navrhovateľky, či má záujem. Nie. Pani spravodajkyňa? Nie. Takže prerušujem rokovanie o tomto bode programu. Môžeme pristúpiť k ďalšiemu bodu programu, ktorým je vládny návrh zákona, ktorým sa mení a dopĺňa zákon č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení neskorších predpisov, pod parlamentnou tlačou 559 a návrhom na pridelenie výborom v rozhodnutí č. 570. Poprosím opäť pani podpredsedníčku vlády, aby uviedla tento vládny návrh zákona. Nech sa páči, pani podpredsedníčka, máte slovo.
Shahzad, Silvia, poslankyňa NR SR (2018-06-12):
Ďakujem, pani poslankyňa, za tvoje vystúpenie. Ja by som mala v podstate nejaké tri poznámky. Chcela by som ťa doplniť, že, spomínala si sociálne zabezpečenie opatrovateľov napríklad, že im chýba. Ja len chcem pripomenúť, že si spomínala, že po úmrtí opatrovaného nemajú nárok na nemocenské, materské, oni ho nemajú nárok ani počas toho opatrovania. To nemocenské tam proste nie je zabezpečené vôbec. Ďalšia vec je, že sa zmení, že v tomto návrhu zákona je, že, že už nebudú prichádzať opatrovatelia o opatrovateľský príspevok v prípade, že sa o neho starajú v nemocnici. Ale ja chcem pripomenúť, že, ak sa nemýlim teda, že je to len v prípade, ak s ním sú na tom pobyte v nemocnici, že ak ho sprevádzajú, ale ak sú doma a ak sa starajú o iných rodinných príslušníkov, o svoje iné deti, tak myslím, že tam sa po tých 30 dňoch ten príspevok bude stále krátiť. Rovnako súhlasím, že sa treba prispôsobovať novým problémom, ktoré v tomto smere pribúdajú, napríklad tí autisti, lebo je, je naozaj neprípustné, často sa stane, že aj títo rodičia musia navštevovať úrady, musia navštevovať nemocnice, chcú žiť spoločenským životom, majú autistov a majú naozaj veľký problém, ako s nimi vychádzať, kde, kde sú pre nich možnosti, a preto aj v tomto smere treba s nimi počítať. Ďakujem.
Hrnčiar, Andrej, podpredseda NR SR (2018-05-15):
Pán poslanec Klus, reakcia na faktické poznámky.
Šudík, Tomáš, poslanec NR SR (2021-11-11):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Dubačová, Viera, poslankyňa NR SR (2017-03-22):
Ďakujem. Ja by som sa chcela naozaj poďakovať pani ombudsmanke za jej správu. Chcela by som pokračovať vlastne v tom citáte Ľudovíta Štúra. Naozaj našou veľkou chybou a následne vinou je pýcha. Pýcha mocných štátnych úradníkov, najmocnejších, najbohatších, ktorí nenachádzajú v sebe toľko základnej elementárnej ľudskej slušnosti, aby dokázali prekročiť svoj tieň, svoje pocity a konečne dokázali riešiť problémy ľudí, bezmocných ľudí, ktorí častokrát sa nemajú na koho obrátiť v tejto krajine. Takže ešte raz veľká vďaka, pani ombudsmanka.
Sulík, Richard, predseda NR SR (2011-02-08):
Ďakujem. Dávam slovo spravodajcovi, ktorý nahrádza pôvodného spravodajcu, pánovi Milanovi Laurenčíkovi. Nech sa páči.
Laššáková, Jana, podpredsedníčka NR SR (2014-04-02):
Ďakujem pekne, pán spravodajca. Prerušujem rokovanie o tomto bode programu. Pristúpime k prvému čítaniu o návrhu poslanca Alojza Hlinu na vydanie zákona, ktorým sa mení zákon Slovenskej národnej rady č. 369/1990 Zb. o obecnom zriadení v znení neskorších predpisov. Návrh zákona má tlač 938. Návrh na jeho pridelenie na prerokovanie výborom je v rozhodnutí č. 933. Dávam slovo poslancovi Alojzovi Hlinovi, aby návrh zákona uviedol. Nech sa páči pán poslanec. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 938.)
Hort, Milan, podpredseda NR SR (2010-11-30):
S faktickou poznámkou pán spravodajca, nech sa páči, ako jediný sa hlási. Uzatváram možnosť prihlásiť sa s faktickou poznámkou. (Reakcia poslanca.) Jožko, musíš stlačiť trojku.
Paška, Pavol, predseda NR SR (2012-08-10):
Dámy a páni, poprosím vás o zaujatie miest. Otváram šiesty rokovací deň 6. schôdze Národnej rady Slovenskej republiky. O ospravedlnenie na dnešnom rokovacom dni požiadali páni poslanci Beblavý, Faič, Galko, Gál, Hrnčiar, Hudacký, Jakab, Kvasnička, Mičovský, Miškov, Müllerová, Nagy, Novotný, Simon, Vaľová, Vašečka a Vášáryová. Poprosím vás, aby sme sa vzhľadom na to, že budeme pokračovať v rokovaní hlasovaním, najprv prezentovali, aby sme zistili uznášaniaschopnosť Národnej rady, takže zatiaľ prezentácia, dámy a páni. (Prezentácia.) Konštatujem, že je prítomných 93 poslancov. Národná rada je uznášaniaschopná. Budeme teraz hlasovať o vládnom návrhu zákona, ktorým sa mení a dopĺňa zákon č. 461 Zbierky o sociálnom poistení, je to tlač 141. (Hlasovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 141.) Poprosím pána spravodajcu, pána predsedu výboru Jána Podmanického, aby uvádzal hlasovanie. Chcem vás poprosiť, dámy a páni, o pozornosť a koncentrovanosť, to hlasovanie bude dlhšie, bolo podaných včera v rozprave viacero pozmeňujúcich návrhov, aby sme naozaj hlasovali správne. Takže poprosím teraz... Pani poslankyňa Mezenská, nech sa páči.
Kuffa, Štefan, poslanec NR SR (2022-03-16):
Ďakujem za slovo. Pán kolega Erik Tomáš, tiež som sa zamyslel nad takouto skutočnosťou, že minimálne dôchodky vôbec neporástli. To je veľmi vážna vec, lebo ten malý dôchodok, ktorý ten dôchodca má a z toho minima má ešte vyžiť a vôbec žiadna valorizácia tam nebola, to je obrovská tragédia. A to určite treba napraviť. Pán minister práce tu bol pred chvíľou, neviem, teraz ho tu nevidím, ale to je jeho rezort, aby sa nad tým zamyslel a skutočne sa venoval týmto dôchodcom, pretože aj títo ľudia si zaslúžia patričnú dôstojnosť. A celkový ten nárast dôchodkov len alebo valorizácie len o 1,3 % čo narástli ako tie dôchodky, tak je to naozaj veľmi nízke. Ak to porovnáme s vývojom cien u nás na Slovensku, pán predseda parlamentu, sedíte tu, ale si predstavte, tie prognózy sú veľmi nepriaznivé, čo sa týka potravín, že majú narásť alebo sa očakáva až 25 %. Z čoho budú žiť tí dôchodcovia? Ten tablet by som celkom nepodceňoval, však nech ten dôchodca má, ale nech si kúpi z vlastného dôchodku, aby on dostával ten dôstojný dôchodok, s ktorým naloží, ako on uzná za vhodné. Či si kúpi tablet, alebo potraviny, alebo pôjde kdesi s cestovnou kanceláriou na výlet. Čo sa týka toho skoršieho vyplatenia toho 13. ako dôchodku. Viete je to také diskutabilné. Dôchodcovia, tí, ktorí naozaj môžu mať veľmi vážne ako zdravotné problémy a tak a keď aj všelijako uvažujú, tak keď ja sa nedožijem konca roka, ta lepšie, že ten dôchodok si vyberiem niekedy ešte v polovici toho roka alebo v júli alebo kedysi a čosi si za to kúpim alebo niekoho môžem obdarovať z časti toho dôchodku. V tom vidím ako logiku... (Prerušenie vystúpenia časomerom.)
Hrnčiar, Andrej, podpredseda NR SR (2016-09-07):
Ďakujem. Chce sa vyjadriť k rozprave spravodajca? Nie. Prerušujem rokovanie o tomto bode programu. Ďalším bodom je prvé čítanie o vládnom návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona je uverejnený ako tlač 175. Návrh na jeho pridelenie na prerokovanie výborom je v rozhodnutí č. 176. Nech sa páči, pani ministerka spravodlivosti, uveďte tento vládny návrh zákona.
Laurenčík, Milan, podpredseda NR SR (2021-06-23):
Ďakujem, pán navrhovateľ. Vzhľadom na to, že sme zlúčili rozpravu, prosím, aby ste zaujali svoje určené miesto v rokovacej sále. Teraz dávam slovo spravodajkyni, ktorú určil navrhnutý gestorský výbor pre zdravotníctvo, predsedníčke tohto výboru pani poslankyni Janke Bittó Cigánikovej, aby Národnej rade podala spravodajské informácie k obidvom návrhom. Nech sa páči, máte slovo.
P. Hrušovský, predseda NR SR: (2003-11-05):
Predsedovia poslaneckých klubov sa dohodli, že budeme pokračovať v rokovaní hlasovaním o prerokovaných vládnych návrhoch zákonov, po odhlasovaní prerokovaných návrhov zákonov bude zaradený bod programu, zjednoduším to, Veriteľ, na základe návrhu pána poslanca Pašku, ktorý žiadal doplniť tento bod programu, Veriteľ, že bude po odhlasovaní návrhov zákonov. Prosím teraz pána poslanca Muránskeho, aby ako poverený spravodajca výboru pre životné prostredie uvádzal hlasovanie k prerokúvanému vládnemu návrhu zákona o štátnej správe starostlivosti o životné prostredie a o zmene a doplnení niektorých zákonov. Prosím, aby ste sa, pán poslanec, sústredili, páni poslanci, aby ste sa sústredili na predkladanie pozmeňujúcich návrhov, tých, ktoré sú uvedené v spoločnej správe, ako aj tých, ktoré páni poslanci podali v rozprave, aby nedošlo k pochybnostiam. (Hlasy z pléna.) Áno, páni poslanci, najskôr o návrhu pána poslanca Cabaja budeme hlasovať, takže nechávam to na vašu profesionálnu...
Martvoň, Anton, poslanec NR SR (2013-09-13):
Pán poslanec Brocka, no, som prekvapený. Ja som čakal odborné vystúpenie, lebo je to tak závažná téma, ktorá sa dotýka, dá sa povedať, všetkých ľudí na Slovensku, ktorí majú starších rodičov alebo starých rodičov. To, čo ste tu predviedli, no neviem, no obvinili ste nás tu z niečoho, čo podľa mňa je nemiestne. Ja si dokonca dovolím za seba povedať, ja tu budem sedieť až do konca rokovania, do 14.00, a tým vám dokážem, že to nie je pravda, čo ste o nás povedali, že prečo musíme my niekde odísť alebo ja neviem. Ja tu budem sedieť, aby som vám to dokázal priamo, do 14.05 dokonca. Čiže toľko a som veľmi prekvapený, že pri protišmejdáckom zákone vystupujete tým spôsobom, že nás obviňujete z nejakého šmejdáctva. My bojujeme proti tým šmejdom, len ja som potom veľmi prekvapený, že čím vás zaujali tí šmejdi, keď ich takto hájite.
V. Veteška, podpredseda NR SR: (2006-02-01):
(Hlasovanie.) Prítomných 131, za 124, proti 1, zdržali sa 4, nehlasovali 2. Konštatujem, že Národná rada sa uzniesla pokračovať v rokovaní o tomto návrhu zákona v druhom čítaní. Prosím, uveďte hlasovania o výboroch. J. Drgonec, poslanec: Pokiaľ ide o ďalšie hlasovanie, myslím si, že naraz môžeme hlasovať o návrhu pána poslanca Cabaja, čiže návrh znie tak, prideľuje predložený návrh zákona na prerokovanie všetkým výborom Národnej rady Slovenskej republiky okrem výboru pre nezlučiteľnosť funkcií, výboru pre európske záležitosti, zahraničného výboru, osobitného kontrolného výboru na kontrolu činnosti Slovenskej informačnej služby, osobitného kontrolného výboru na kontrolu činnosti Vojenského spravodajstva, osobitného kontrolného výboru na kontrolu činnosti Vojenského spravodajstva, osobitného kontrolného výboru na kontrolu činnosti Národného bezpečnostného úradu a Výboru Národnej rady na kontrolu použitia informačnotechnických prostriedkov. Ďalej navrhujem, aby za gestorský výbor Národná rada určila hlasovaním Ústavnoprávny výbor Národnej rady s tým, že určené výbory návrh zákona prerokujú v druhom čítaní do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky.
Kollár, Boris, predseda NR SR (2023-02-01):
Ešte o lehote. Ešte lehotu.
P. Hrušovský, podpredseda NR SR: (2001-10-02):
Nech sa páči, ako prvý v rozprave vystúpi pán poslanec Farkas, Sitek.
Pollák, Peter, poslanec NR SR (2024-04-17):
Ďakujem veľmi pekne, pán predsedajúci. Chcel by som privítať študentov a študentky zo Základnej školy z Veľkého Slavkova. Vitajte! (Potlesk.)
M. Vášáryová, poslankyňa: (2007-12-12):
Druhý bod k historickej exkurzii pána poslanca Senka. Nespomenul, že okolo dedín a okolo celých oblastí stálo vojsko a akýkoľvek človek, ktorý by sa bol býval snažil uniknúť zo zóny hladu, bol zastrelený alebo vracaný späť. To bola represia, štátna represia komunistického režimu vedená komunistickou stranou, nielen Stalinom, ale všetkých tých, ktorí mu slúžili. A komunistickej strany, ktorá celý čas mala plné ústa spravodlivého režimu, ktorý slúžil ľudu. A on slúžil „ľudu“ na hroboch iných ľudí. A tretí bod. Musíme si to pripomínať aj preto, že vyvlastňovanie pôdy, zbavovania ľudí súkromného majetku, veď to sme aj my zažili. Nebolo to v takej strašnej forme, ale zažili sme to v päťdesiatych rokoch. A aj preto si to musíme pripomínať, aby sme tieto veci už nikdy nemohli zopakovať.
Pellegrini, Peter, predseda NR SR (2014-11-26):
Prosím, prezentujme sa a hlasujme. (Hlasovanie.) Prítomných 139 poslancov, za 129, zdržali sa 10. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďakujem pekne. Panie poslankyne, páni poslanci, keďže sme odhlasovali v prvom čítaní dva vládne návrhy zákona, o ktorých rokujeme v skrátenom legislatívnom konaní, chcem vás požiadať, aby sme odsúhlasili termín ich prerokovania v druhom čítaní. Navrhujem, aby sme tieto dva vládne návrh zákonov prerokovali zajtra, teda vo štvrtok 27. novembra až po hodine otázok. Je všeobecný súhlas? (Reakcie z pléna.) Ak nie, prosím, prezentujme sa a hlasujme o mojom návrhu. Ide o to, aby sme vytvorili dostatočný časový priestor na rokovanie o prípadných pozmeňujúcich návrhoch. Takže je to len v záujme zlepšenia a skvalitnenia obidvoch návrhov. (Hlasovanie.) 136 prítomných, za 80, proti 22, zdržalo sa 32, nehlasovali 2 poslanci. Konštatujem, že sme určili termín prerokovania týchto návrhov, tak ako som návrh predniesol. Budeme pokračovať hlasovaním v druhom čítaní o vládnom návrhu zákona o dani z motorových vozidiel (tlač 1122). Poprosím spoločného spravodajcu pána poslanca Demiana, aby uvádzal jednotlivé hlasovanie. Nech sa páči, pán spravodajca. (Hlasovanie o vládnom návrhu zákona o dani z motorových vozidiel a o zmene a doplnení niektorých zákonov , tlač 1122.)
Šeliga Juraj, podpredseda NR SR (2020-07-07):
Pán podpredseda, poďme k tomu skrátenému konaniu.
Nicholsonová, Lucia, podpredsedníčka NR SR (2016-05-25):
Pán poslanec Sopko, nech sa páči.
Zimenová, Zuzana, poslankyňa NR SR (2019-05-15):
Ďakujem za slovo. Naozaj budem veľmi stručná, všetko už bolo povedané. Len zopakujem, že správa o stave a úrovni vzdelávania v školách býva predkladaná ministerstvu školstva, tak to je doteraz v zákone napísané, a chcem pripomenúť, že býva predkladaná obvykle v novembri po skončení toho školského roka, o ktorom tá správa pojednáva, to znamená v novembri nasledujúceho školského roka. My prerokúvame vo výbore školskom túto správu až ten ďalší rok, obvykle v marci. Čiže keď bola táto správa, o ktorej dnes hovoríme a z ktorej som citovala, predložená v novembri 2018 ministerstvu, tak do výboru sa dostala v marci 2019. Ja len preto na to upozorňujem, že je to príležitosť, kedy ak by aj náhodou sa koalícia opäť rozhodla z politických dôvodov nepodporiť opozičný návrh zákona, hoci logika veci hovorí, že niet najmenšieho dôvodu, prečo ho nepodporiť, tak upozorňujem na to, že po pol roku je opäť príležitosť, aby som tento návrh predložila a predložím ho, aby sme prerokúvali najnovšiu správu štátnej školskej inšpekcie opäť v pléne. Čiže nie je to žiaden dôvod na to, aby tá správa v pléne nezaznela. Ja len chcem pripomenúť, že dnes nie je žiadna opora v zákone, že tá správa sa dostane aspoň na výbor. A preto hovorím, že je našou povinnosťou a zodpovednosťou v nasledujúcom volebnom období urobiť všetko pre to, aby takéto dôležité informácie v pléne mohli zaznieť aj bez toho, že si to niekto z poslancov vezme ako svoju úlohu. Ďakujem pekne.
Ďuriš Nicholsonová, Lucia, podpredsedníčka NR SR (2017-02-08):
S reakciou na faktické poznámky pani poslankyňa Dubačová.
Laurenčík, Milan, podpredseda NR SR (2021-05-10):
Na faktické poznámky bude reagovať pán poslanec Tomáš Lehotský, nech sa páči.
Vašečka, Richard, poslanec NR SR (2023-06-22):
Ďakujem za slovo. Vážení kolegovia, navrhujem termínovať bod 124, číslo parlamentnej tlače 1598, je to moja novela školského zákona o informovanom súhlase na utorok 27. 6. od deviatej po čísle parlamentnej tlače 1715. Dôvod (Vstup predsedajúceho: „Áno." ), dôvod, som jediný predkladateľ, v piatok z objektívnych dôvodov naozaj, ktoré pozná aj Zákonník práce, tu nebudem a je možné, že to vyjde, tak vás žiadam, aby sme to presunuli, v prvom čítaní za to hlasovala ústavná väčšina, že to chce prerokovať v druhom čítaní.
Sárközy, Irén, poslankyňa NR SR (2016-10-12):
Ďakujem pekne. Vážený pán predsedajúci, v rozprave nevystúpil žiadny poslanec. Pán predsedajúci, budeme hlasovať o bodoch zo spoločnej správy s odporúčaním gestorského výboru schváliť.
Pellegrini, Peter, predseda NR SR (2015-11-13):
Prezentujme sa a hlasujme o bodoch spoločnej správy 1 až 16 s odporúčaním gestorského výboru schváliť. (Hlasovanie.) Prítomných 126 poslancov, za hlasovalo 120, zdržalo sa 5 poslancov, nehlasoval 1. Konštatujem, že sme tieto body schválili.
Glváč, Martin, podpredseda NR SR (2017-03-24):
Ďakujem. S faktickou poznámkou jeden poslanec. Ukončujem možnosť prihlásenia sa. Pán poslanec Dostál.
Pročko, Jozef, poslanec NR SR (2023-06-22):
Ja by som chcel poprosiť o dvojminútovú prestávku vzhľadom k tomu, že by sme chceli povedať pani Cigánikovej naše faktické poznámky. Ďakujem.
Figeľ, Ján, podpredseda NR SR (2015-02-05):
Ďakujem pekne. Tretia otázka je od Zsolta Simona na ministra dopravy, výstavby a regionálneho rozvoja Jána Počiatka: „Vážený pán minister, kedy sa začne realizácia stavby v úseku Kriváň – Lovinobaňa a ďalšie smerom na Lučenec a Rimavskú Sobotu a s akým profilom výstavby vláda SR v týchto úsekoch počíta?“ Nech sa páči.
Laššáková, Jana, podpredsedníčka NR SR (2015-11-26):
Ospravedlňujem sa, pán poslanec chce doplňujúcu otázku. Poprosím vás, zapnite pána poslanca.
P. Farkas, poslanec: (2002-07-10):
J. Migaš, predseda NR SR: Hlasujeme. (Hlasovanie.) Prítomných je 87 poslancov, za 64, proti nie je nikto, zdržalo sa 21, nehlasovali 2. Konštatujem, že sme schválili návrh uznesenia Národnej rady k informácii o predložení výročných finančných správ politických strán a politických hnutí za rok 2001. Panie poslankyne, páni poslanci, chcel by som vás poprosiť, aby sme prerokovali... (Hlasy z pléna.) Dám vám slovo pán poslanec Tatár... ešte jeden bod: Milénium – Národný program výchovy a vzdelávania v Slovenskej republike na najbližších 15 až 20 rokov. Odhlasovali by sme tento bod po rozprave a potom by sme prerušili schôdzu do zajtra do 9.00 hodiny. Pán poslanec Tatár, chcete dať procedurálny návrh? Vy sa pripravte, pán minister. Nech sa páči, pán poslanec Tatár. P. Tatár, poslanec: Ďakujem pekne. Mám procedurálny návrh, v mene poslaneckých klubov SDK, SMK a KDH aby sme zaradili na hlasovanie tlač 1546, o ktorej sme nedohlasovali na minulej schôdzi. Ide o prechod do tretieho čítania a hlasovanie o návrhu zákona ako o celku. Je to poslanecký návrh zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a o zmene a doplnení ďalších zákonov. Čiže navrhujú tri poslanecké kluby, aby sme to zaradili zajtra ako posledný bod hlasovania o 11.00 hodine na hlasovanie, lebo tam máme len hlasovať o prechode do tretieho čítania a záverečné hlasovanie. Ďakujem. J. Migaš, predseda NR SR: Prezentujme sa a hlasujme, návrh bol prednesený v súlade s rokovacím poriadkom, čiže budeme hlasovať o tomto návrhu pána poslanca Tatára. Hlasujeme o tomto návrhu pána poslanca Tatára. (Hlasovanie.) Prítomných je 52 poslancov. Národná rada nie je schopná sa uznášať. Pán poslanec Mikloško, nech sa páči.
Shahzad, Silvia, poslankyňa NR SR (2017-05-17):
Ďakujem za reakcie. Budem teda aj ja reagovať na vás, pán Goga. Práve to je to úskalie, že tí ľudia žijú už teraz aj na dedinách, nielen v mestách. A vy ich nemôžte vysťahovať len preto, že sa niekto rozhodne a že tam je nejaká infraštruktúra. Áno, v mestách je to vždycky jednoduchšie. A myslím si, že mnohí zdravotne postihnutí veľmi radi do tých miest pôjdu, keď budú mať možnosti. Ale netreba zabúdať, že naozaj tu existuje slobodná voľba miesta, kde chce človek žiť. A môže to byť aj v tých menších mestách. Tá infraštruktúra, keby sme sa vydali cestou univerzálneho navrhovania vo všeobecnosti, tak by sa to menilo postupne úplne prirodzene. A to, že to nebude z jedného dňa na druhý, myslím si, že s tým nikto nepočíta. Ale poďme to aspoň vyskúšať. A možnože toto je práve cesta. Ďakujem.
Laššáková, Jana, podpredsedníčka NR SR (2014-12-02):
Pán poslanec Huba. Poprosím vás, zapnite pána poslanca Hubu.
A. Belousovová, podpredsedníčka NR SR: (2008-10-22):
Faktické poznámky na vystúpenie pána poslanca Juhásza nie sú. Končím možnosť prihlásiť sa s faktickými poznámkami. Ďalej v rozprave vystúpi pán poslanec Miššík. Chcem sa opýtať, pán poslanec: Stihnete to? (Odpoveď z pléna.) Áno. Nech sa páči.
Kollár, Boris, predseda NR SR (2021-10-19):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Evidujem troch. Končím možnosť prihlásiť sa do ústnej. Prvý vystúpi pán poslanec Borguľa. Nech sa páči, máte slovo.
J. Vaľová, poslankyňa: (2007-09-04):
Vzápätí ste ma dojali tým, pán Hort, že sa nehanbíte rozprávať o tom, ako tu ubližujeme pani exministerke Radičovej, ktorej pred rokom zomrel manžel. Pani ministerke Tomanovej zomrel manžel teraz a vy ste vzápätí po úmrtí jej manžela spustili tvrdú kampaň proti pani ministerke. Luhali ste, zavádzali ste celú jej rodinu, jej dcéru do všetkých týchto lží a používali ste jej celú rodinu. Že sa nehanbíte! (Potlesk.) Spytujte si svedomie! Aby ste počuli, pán Dzurinda, poviem vám hlasnejšie, pán Frešo. (Reakcia z pléna.) Ja nie som zúrivá, ja nie som zúrivá, nebudem na vás reagovať, ja som len rozčarovaná, páni, akí ste vy džentlmeni voči jednej dáme a druhú dámu by ste zniesli pod čiernu zem po tom, ako jej zomrel manžel. Ja som len v úžase. (Reakcie z pléna.) Ak dovolíte, pokračujem, ja som vás neprerušovala, pán Hort, neprerušujte ani vy mňa. Ďakujem pekne. (Reakcie z pléna.) Áno. (Ruch v sále.)
Šebej, František, poslanec NR SR (2014-02-06):
Ďakujem, pani predsedajúca. Kolegovia, nemôžem reagovať na všetky príspevky, bolo ich viac. A chcem len potvrdiť to, čo povedal hneď na začiatok pán kolega Poliačik. Naozaj ten kultúrny clash s tým ruským prostredím je viditeľný aj pre mňa, presne v tých veciach, o ktorých ste hovorili. Nedávno som si prečítal niečo veľmi zarážajúce. A to je o všadeprítomnom rasizme a antisemitizme, v ruskom občianskom prostredí. To bolo veľmi znepokojujúce. A niežeby to v iných častiach Európy ale nebolo. Kolega Blaha, my si povieme niektoré veci aj osobne. Bohužiaľ, naozaj sa líšime v pohľade na to, aký je svet. Vy si myslíte, že ten huntingtonovský svet je iba paranoidný blud a že v skutočnosti to tak nie je. Ale, bohužiaľ, ten svet je skôr hobbsovský. Je to naozaj bližšie k svetu Thomasa Hobbsa, stačí si pritom pozrieť bilanciu, koľko ľudí je zabíjaných takmer dennodenne na svete. Richardovi Sulíkovi ďakujem za priazeň. Čo sa týka komentára predsedu výboru pre prostredie životné Hubu, no tak to je zas vec, o ktorej si môžeme dlhšie rozprávať sami. Jozef Mikloško, prepáč, nebudem komentovať, čo si povedal. A k tomu, čo povedal pán podpredseda výboru Blanár len toľko, fakt, Bezpečnostná rada by mala prejsť zmenami, ale nevidím ich v dohľade. A čo sa týka výročia stého prvej svetovej vojny, no tak... (Prerušenie vystúpenia časomerom.)
Danko, Andrej, podpredseda NR SR (2024-09-26):
Ďakujem. Pristúpime k štvrtej otázke v poradí. Pani poslankyňa Plaváková sa pýta ministra práce a sociálnych vecí Erika Tomáša: „Vážený pán minister, vládnym návrhom zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky, schváleným 25. apríla 2024, ste navýšili maximálnu sumu dotácií na podporu rovnosti žien a mužov a rovnosti príležitostí pre aktivity a činnosti zamerané na predchádzanie a podporu riešenia domáceho násilia a iného ohrozenia správaním iných fyzických osôb z 20-tisíc eur na 150-tisíc v príslušnom rozpočtovom roku. V akom štádiu je momentálne táto veľmi vítaná a potrebná pomoc?"
S. Kahanec, poslanec: (2005-10-27):
A myslím si, že vôbec to nesúvisí s tým, či má niekto bývanie, dosť peňazí a všetko možné, zázemie. Veď sa pozrime len dokola na všetky štáty, ktoré sú vyspelé, okolo nás. A čím sú vyspelejšie, tým sa tam rodí menej detí. Aký je potom problém v týchto štátoch? Nemajú dosť peňazí? Veď tí najbohatší majú najmenej detí. Tak skúsme sa na to pozerať trošku ináč a nevnášajme do toho príliš veľa, by som povedal, takej demagógie o starých dobrých časoch, ktoré sme voľakedy mali. Ďakujem pekne.
J. Podmanický, poslanec: (2008-11-06):
Teraz pristúpime k hlasovaniu o návrhu pani poslankyne Vášáryovej. O všetkých bodoch spoločne.
Blaha, Ľuboš, poslanec NR SR (2016-06-07):
Ďakujem pekne. Páni kolegovia, o pár dní začína predsedníctvo Slovenska v Európskej únii a vy tu riešite takéto provinčné témy. (Ruch v sále.) Európa stojí pred obrovskou krízou, pred obrovskou krízou kvôli možnému odchodu Veľkej Británie z Európskej únie, kvôli migračnej kríze, kvôli ďalším problémom, ktoré sú obrovské a sú globálne. A vy tu teraz riešite takýto opozičný parlamentný folklór. Viete, vy tým neškodíte ministrovi vnútra Robertovi Kaliňákovi, vy tým škodíte obrazu Slovenska v Európskej únii. Vy tým škodíte Slovensku, pľujete na vlasť. A to je naozaj tragédia, pretože každý, kto dneska sa potýka s organizáciou predsedníctva, dobre vie, že musí vysvetľovať veľvyslancom a politikom v Európskej únii, prečo je odvolávaný minister vnútra. Ten, ktorý žaluje Európsku úniu za kvóty. Ten, ktorý za nás bojuje kvôli kvótam. Prečo ho odvolávajú opoziční poslanci? Znamená to, že je oslabená slovenská pozícia vo vzťahu ku kvótam? To sa pýtajú veľvyslanci a diplomati. Čiže vy oslabujete Slovenskú republiku ešte aj v tejto veci, v boji proti kvótam, to si uvedomte. Takto je to vnímané v Európe. A viete, prečo to robia kolegovia? Robia to na základe nejakých dôkazov? Nie. Oni nepotrebujú dôkazy. Oni vytvorili konšpiračnú teóriu, ktorú by im mohol závidieť aj Tibor Eliot Rostas zo Zem a vek. Žiaden dôkaz, absolútne žiaden dôkaz. Pospriadali tu naozaj všelijaké úvahy, ktoré si vycucali z prsta a nakoniec zistíme, že svet neriadi Bilderberg, ani vesmírne jaštery, ale Kaliňák. Všetko riadi. Každý policajt je zločinec, každý vyšetrovateľ je zločinec podľa vás. A Kaliňák to všetko riadi. Toto je vizitka toho, ako vy rozmýšľate. Viete, komu toto vyhovuje? Akurát tak pravicovým extrémistom, pretože vy zľahčujete a vy absolútne konšpirujete a vytvárate o Slovensku obraz, akoby tu nič nefungovalo. Páni kolegovia, hanbite sa!
P. Hrušovský, predseda NR SR: (2003-09-23):
Vyhlasujem rozpravu o tomto bode programu za skončenú. Pýtam sa pána ministra, či sa chce vyjadriť k rozprave a k jednotlivým pripomienkam, ktoré predniesli páni poslanci v návrhu ústavnej zmluvy. Nech sa páči, pán minister.
M. Číž, podpredseda NR SR: (2009-10-27):
Keďže komisia skončila svoju prácu, takže prosím poverenú overovateľku, aby oznámila výsledok voľby. Máte slovo, pani poslankyňa.
Grendel, Gábor, podpredseda NR SR (2022-02-02):
Pán poslanec Suja.
Baláž, Vladimír, poslanec NR SR (2022-10-05):
Ďakujem veľmi pekne. Rozumiem tejto finte, ktorú tu pán doktor Krajčí použil, ale to by sme potom nemohli hlasovať ani o zákone ako o takom, ani o zákone, že si zvýšime platy alebo znížime platy v parlamente a tak ďalej. Je to evidentne... (Prerušenie vystúpenia predsedajúcim.)
Hort, Milan, podpredseda NR SR (2011-12-01):
Ďakujem pekne. Faktickú poznámku evidujem jedinú, od pána poslanca Ľubomíra Petráka. Nech sa páči. Uzatváram možnosť prihlásiť sa s faktickou poznámkou.
M. Pado, poslanec: (2008-01-21):
A, pán Paška, ešte jedna vec, pán predseda vlády dáva návod všetkým občanom tejto krajiny, ako sa správať k oponentom nielen v politike, ale aj v bežnom živote. Je to najlepší dôkaz vulgarizácie tejto spoločnosti: prísť, nakydať, znemožniť a odísť preč, pretože mám v rukách moc. Ďakujem pekne. (Potlesk.)
Bugár, Béla, podpredseda NR SR (2016-11-23):
Nech sa páči, prezentujeme sa a hlasujme o skrátení lehoty. (Hlasovanie.) Prítomných 142, za 79, proti 16, 46 poslancov sa zdržalo hlasovania, 1 nehlasoval. Konštatujem, že lehotu sme skrátili. Takže nech sa páči.
Žiak, Miroslav, poslanec NR SR (2020-06-03):
Pán poslanec, kolega, to, že ste odborník na všetko, sme si tu už ako-tak v tej, v tomto pléne zvykli, ale chcem sa vás spýtať, tvrdíte, že 750 mld. je strašne veľa peňazí, ktoré si ideme požičať, ale čo v prípade, že, a v podstate my aj vieme, že Spojené štáty americké, Čína si tiež požičajú obrovské prostriedky a budú ich investovať na podporu svojej ekonomiky, či si vy ako odborník na všetko myslíte, že by sme ustáli tento konkurenčný boj s týmito veľmocami a že či by, je podľa vás správne, aby sme teda nenatlačili, ako ste to vy povedal, tieto bankovky, a či to ustojíme. Ďakujem.
Zmajkovičová, Renáta, podpredsedníčka NR SR (2013-02-12):
Pán poslanec Osuský, chcete reagovať? Pán poslanec Hlina bol jediným, ktorý bol prihlásený do rozpravy. Uzatváram všeobecnú rozpravu. A teraz, pán poslanec Osuský, ako navrhovateľ záverečné slovo, nech sa páči.
Blanár, Juraj, podpredseda NR SR (2021-06-17):
Ďakujem, pán predseda výboru. Môžete zaujať miesto pre spravodajcu. Otváram rozpravu o tomto bode programu. Písomnú prihlášku som neobdržal, preto dávam možnosť prihlásiť sa ústne. Kto má takto záujem sa zúčastniť rozpravy? Ako jediný pán poslanec Miroslav Suja. Ešte niekto? Nie je tomu tak. Ukončujem možnosť prihlásiť sa do rozpravy. Pán poslanec Suja, máte slovo.
Laurenčík, Milan, podpredseda NR SR (2020-07-23):
Pán poslanec Dušan Jarjabek.
Pročko, Jozef, poslanec NR SR (2024-01-24):
Je veľmi dôležité to, čo urobil Richard Sulík, hovoriť, a je veľmi dôležité byť za Vančom, aby mi neukradol príklad. (Smiech v sále.) Presne som chcel hovoriť, že dáte úplatok 700-tisíc a maximálne tri roky dostanete a potom, potom budete šťastný. Lenže šťastný budete, keď ste smerák, pretože vám dajú podmienku. A toto idú urobiť. Tam je obrovské množstvo, obrovské množstvo vecí, ktoré bežnému človeku uškodia. Príklad. Ste dôchod... dôchodci, ste doma, pozeráte televíziu, zrazu sa k vám niekto vlúpe, a ako tu už bolo spomínané, ako Richard Sulík hovoril, ukradnú vám vaše úspory, ktoré máte ako dôchodcovia, ešte vás tam aj zbijú, ešte vás tam aj možno naozaj – a to už hovorím ad absurdum – zabijú, ukradnú vám tieto veci a vaše deti, vašim deťom zostanú oči pre plač, pretože podľa tohoto zákona, podľa tohoto zákona sa vlastne tým, čo to spôsobia, nič nestane. Je to obludné, je to choré. A to, čo predviedol Richard Sulík, treba robiť. Treba konkrétne hovoriť ľuďom, toto sa vám stane, keď Fico a jeho kompánia 79 poslancov, ktorí ako ovca budú hlasovať, niektorí ako barani, tak toto sa vám, milí Slováci, stane a takto vám Fico a jeho kompánia zničia život.
Pellegrini, Peter, minister školstva, vedy, výskumu a športu SR (2014-11-10):
Ďakujem veľmi pekne, vážená pani predsedajúca. Vážené kolegyne, kolegovia, dlho som sa bránil tomu, aby som tu vystúpil, aj keď vidíte, že sa snažím naozaj úprimne a pokorne sledovať túto diskusiu a prijímať aj kritiku a poúčanie, ale keď vás niekto poučuje, tak máte právo sa vyjadriť k tomu, kto je to a či má na to právo. A po vystúpení pána predsedu SDKÚ Pavla Freša a jeho štýle vystúpenia som musel zareagovať. Najprv tá prudká reakcia, pán poslanec, kedy ste sa rozbehli krížom cez sálu proti poslancovi Kérymu a vyhradili ste sa proti pripomenutiu vášho štýlu s goebbelovskou propagandou. Keď to pred pár minútami povedal poslanec, sediac niekde bližšie pod vami, na adresu ministra Maďariča, vtedy ste nezdvihli ani zadok zo stoličky a v tichosti ste tam sedeli! (Potlesk.) Ale druhá vec, a hovorím možno nie k vám, ale k ostatným kolegom z opozície, lebo mnohých si vážim a mnohí majú právo kritizovať a majú právo aj poučovať, áno. Ale vy, pán poslanec Frešo, asi nie. Vy ste predsedom strany, ktorej minister – minister – podpísal dve zmluvy deň pred nástupom nového ministra, ani nieže deň pred voľbami, deň pred nástupom nového ministra na prenájom pozemkov v bratislavskom prístave 400 m pozdĺž rieky na meter šírky na 30 rokov alebo 25 rokov, ak sa nemýlim, a pozemky lukratívne, stanica Filiálka pri Istropolise, opäť s takou istou spoločnosťou znovu na 25 rokov alebo 30 rokov prenájmu, deň pred nástupom nového ministra, to znamená, asi 20 dní po výmene vlády, resp. 20 dní po voľbách. A s kým to spravil? Ja som tie zmluvy prezentoval tu v parlamente a som ich tu mal. Boli to spoločnosti, ktoré zhodou okolností obidve sídlili na Cypre a mali blízko k finančným skupinám, pán Frešo. A vy tu budete z tohto miesta poučovať?! (Potlesk.) A čudujem sa vám, kolegovia, že vaša reakcia aj po zverejnení týchto informácií tu na pôde parlamentu bola, nie že by ste ich boli odsúdili, ale ste si s nimi sadli do vládnej koalície. Takže pevne verím, že sa vyjadríte aj k takémuto konaniu takýchto strán. (Potlesk.) Ešte raz. Mnohých si vážim, prijímam kritiku, neteší ma, čo sa stalo. Snažíme (ruch v sále), snažíme sa prijímať opatrenia, aj si pamätám, že tu možno, a neviem, či som to nebol aj ja spolu s kolegami pri novele zákona o verejnom obstarávaní, sme sa pokúšali doplniť... (Reakcie z pléna. Prerušenie vystúpenia predsedajúcou.)
Danko, Andrej, predseda NR SR (2019-09-12):
Pani poslankyňa Vaľová, ešte.
P. Paška, predseda NR SR: (2009-10-22):
(Hlasovanie.) 127 prítomných, 111 za, 1 proti, 15 sa zdržali. Návrh na pridelenie výborom, ako aj lehotu na prerokovanie sme schválili. Pán predseda výboru pre financie, rozpočet a menu, pán poslanec Burian uvedie hlasovanie v prvom čítaní o vládnom návrhu zákona č. 596/2008 Z. z. o štátnom rozpočte na rok 2009. Je to tlač 1242. Opäť je to návrh, ktorý prerokúvame v skrátenom legislatívnom konaní. (Hlasovanie o v ládnom návrhu zákona, ktorým sa mení a dopĺňa zákon č. 596/2008 Z. z. o štátnom rozpočte na rok 2009.)
Laššáková, Jana, podpredsedníčka NR SR (2013-12-03):
Prezentujme sa a hlasujeme. (Hlasovanie). Prítomných 138 poslancov, za 124, proti 1, zdržalo sa 13 poslancov. Konštatujem, že Národná rada schválila uznesenie k návrhu súhrnnej správy. Odhlasovali sme všetky body prerokovaného programu. Vyhlasujem krátku, minútovú prestávku a budeme pokračovať, budeme pokračovať záverečným vystúpením pána ministra vnútra. Nech sa páči, pán poslanec Raši, procedurálny návrh.
Pellegrini, Peter, predseda NR SR (2015-05-14):
Prezentujme sa a hlasujme o tomto bode. (Hlasovanie.) Prítomných 136 poslancov, za hlasovalo 78, proti bolo 17, zdržalo sa 39, nehlasovali 2. Návrh sme schválili.
Holečková, Martina, poslankyňa NR SR (2023-12-14):
Ďakujem veľmi pekne, pán predsedajúci. Pán Malatinec, ja chvíľočku som tak nad tým uvažovala, či som taká unavená, alebo snívam, alebo je to, skutočne sa to deje, že vlastne zákon, ktorý nám vy predkladáte v skrátenom legislatívnom konaní, a nám tu týždne už pomaly vyčítate, že vlastne tie skrátené legislatívne konania sú úplne v poriadku a tie zákony si nevyžadujú diskusiu, ony sú vlastne perfektne pripravené, tak zrazu hneď prvé, čo príde, príde pozmeňujúci návrh. A ešte taký, že v tejto sále teda nie je nás až tak veľa, ale pomaly nikto nerozumie, prečo a z akého dôvodu, no odôvodnenie je proste nejasné. Ja tiež by som poprosila, ak by ste boli taký dobrý, že by ste nám to bližšie ozrejmil a vysvetlil. A teraz rozmýšľam aj nad tým, že naozaj tento zákon je veľmi obsiahly. Týka sa mnohých inštitúcií, od SIS, potom Úrad pre dohľad nad zdravotnou starostlivosťou, máme tam zbrojárske veci, máme tam ministerstvo nové športu a cestovného ruchu, no že tak obsiahle, že teraz máme my istotu, že naozaj netreba aj tieto ďalšie ustanovenia opravovať? Alebo teda koľko ešte príde tých pozmeňujúcich návrhov? Ja sa len teda tak pýtam a naozaj si myslím, že toto len dokazuje to, že v tomto parlamente vládne chaos, a jednoducho predkladáte nám nekvalitné zákony a potom sa hneváte, že chceme o nich veľmi dlho diskutovať. Ďakujem. (Potlesk.)
P. Minárik, poslanec: (2007-03-29):
Prosím, dajte hlasovať o bodoch 1 až 5 a 7 s odporúčaním gestorského výboru schváliť ich.
Hus, Igor, poslanec NR SR (2022-06-15):
Dobre. Takže, pán predseda, dajte hlasovať o návrhu zákona ako o celku s odporúčaním gestorského výboru schváliť v znení schváleného pozmeňujúceho návrhu.
Poliačik, Martin, poslanec NR SR (2010-12-01):
Pani poslankyňa, pani kolegyňa, veľmi rád by som vám vyjadril úprimnú sústrasť za to, že tak jednoduchú zmenu tu musíte čítať pol hodiny. Je to, samozrejme, na škodu legislatívneho systému a uznávam, že je to vec, ktorej by sme sa mali vyhnúť, ale na druhej strane určite treba povedať aj to, že keby sme mali systém legislatívy okolo sociálnych vecí jednoduchší a mohli by sme jednu zmenu urobiť v jednom zákone a nemuseli by sme ju robiť v deviatich naraz, tak by sme si všetci do budúcnosti jednak ušetrili kopec práce, pracovníkom v administratíve by sme ušetrili kopec práce takisto a sociálny systém by bol oveľa prehľadnejší. Ďakujem.
Gál, Gábor, minister spravodlivosti SR (2019-06-20):
Ďakujem pekne. Dovoľte, aby som reagoval predovšetkým na pána poslanca Žarnaya aj ostatných rečníkov, ktorí ešte vystúpili predtým v rozprave. No je málo takých tém, ktoré slovenská politika, či to je vláda alebo parlament s rôznymi koalíciami alebo s rôznou väčšinou, nevedela doriešiť za deväť rokov. Odvtedy sa ťahá vlastne toto neriešenie toho problému, aby sme vyhoveli parížskym princípom, alebo aby to naše národné stredisko pre ľudské práva malo kategóriu A, aby sme dostatočným aj materiálno-technickým, aj personálnym vybavením vedeli vybaviť agendu, ktorá patrí do pôsobnosti strediska pre ľudské práva. Tú agendu, ktorú týmto zákonom ešte navyše dávame stredisku, to je tá národná organizácia pre ľudské práva, prináša ďalšie výdavky, ktoré sú kryté teraz vlastne s tým, že ministerstvo financií dalo zelenú tomuto návrhu zákona, ale nie je doriešený ešte stále rad, rad otázok, ktoré sme my mysleli, že po sérii rokovaní, ktoré ministerstvo absolvovalo ešte dávno pred mojím príchodom, že už máme za sebou. Schválil sa určitý kompromis, ktorý prešiel vládou. Keď tento návrh zákona prišiel do parlamentu, zrazu sa otvorilo celé, celý zákon, od inštitútu, že kto kedy, kto má hlásiť, čo môže žiadať, kto môže navrhovať, kto môže nominovať, ako môže nominovať, proste akoby sme ten zákon začali tvoriť tu v parlamente na kolene. Pritom to nie je tak. A nedá sa povedať, však to nie je agenda, ktorá je nejaká finančne zaujímavá, alebo že by sa tam, sa to dotýkalo, čo sa týka zamestnania. Však sám ste povedali, že je to len hŕstka ľudí. Ale záujmy sú tu, bohužiaľ, rôzne, aj hodnotové, aj čo sa týka vplyvu na chod inštitúcie, ale aj čo sa týka toho, že kto bude koho nominovať. Ťažko vyhovieť každému. Nedá sa. Ja som povedal, že už stačilo, už vlastne sme toto prekladali zo schôdze na schôdzu, nech už rozhodne parlament. Nemá význam túto diskusiu naďalej naťahovať, lebo vždy bude nejaký ten subjekt, nejaký ten dotknutý orgán, nejaká tá dotknutá osoba, ktorá sa bude považovať za takú, ktorej nebolo vyhovené, a proste stane sa z toho jedno nekonečné, nedokončený príbeh. Treba dať bodku za týmto príbehom. Keď ten príbeh, a dúfam, že nie, ale že keď ten príbeh nebude úspešný teraz, tak treba otvoriť možno v ďalších rokoch odznova. Ďakujem pekne.
J. Počiatek, minister financií SR: (2009-02-11):
Zo zistení správcu dane vyplýva, že súčasná právna úprava v oblasti výroby metylesteru repky olejnej, ako aj používaná skratka MERO je nepostačujúca. Systém sa v praxi často zneužíva, pričom dochádza k daňovým únikom. Vzhľadom na uvedené sa navrhuje zjednotiť podmienky pre všetkých výrobcov MERA, a tak aj zefektívniť kontrolu jeho používania ako pohonnej látky. Súčasne sa navrhuje oslobodiť od dane poľnohospodárov, ktorí vyrábajú biogénne látky z vlastnej produkcie plodín. V oblasti potláčania šedej ekonomiky a následnej eliminácie daňových únikov bolo potrebné vykonať účinnejšie úpravy pre priznávanie a odoberanie štatútu oprávnených príjemcov. Na druhej strane sa navrhuje v prípade daňovo spoľahlivých podnikateľov zníženie schválenia zábezpeky na daň pri preprave. Ďakujem za slovo, skončil som.
Laššáková, Jana, podpredsedníčka NR SR (2013-10-15):
Na vystúpenie pani podpredsedníčky nie sú faktické poznámky. Nech sa páči, pani poslankyňa Tomanová, ktorá je písomne prihlásená do rozpravy. Máte slovo.
Hort, Milan, podpredseda NR SR (2010-12-08):
Pani poslankyňa, prerušujem rokovanie o tomto bode programu. Budeme pokračovať. (Hlasy v sále.) Budeme pokračovať v tomto bode po, pravdepodobne po hodine otázok a po interpeláciách, ktoré budú popoludní. (Hlasy v sále.) Poprosím vás, dnes je streda, budeme pokračovať po 14.00 hodine. Pani poslankyňa, vrátime sa k tomuto bodu po 14.00 hodine. Vyhlasujem teraz prestávku do 11.31 hod., čiže tri minúty. Poprosím všetkých, ktorí sa chcú zúčastniť hlasovania o štátnom rozpočte na rok 2011, nech sa dostavia do sály. Prestávka do tridsaťjeden. Ešte má slovo v procedúre pani poslankyňa Mária Sabolová.
J. Vaľová, poslankyňa: (2009-02-12):
Ďalšiu vec by som chcela povedať, že ak sa niečo udeje, čokoľvek, ja sa vás nechcem pýtať, čo vy všetko máte na súde, čo ste všetko spôsobili, že ste nemali odvahu – BMG Invest – ľuďom povedať, o koľko peňazí prídu a títo ľudia dnes, ktorí prišli o milióny, žiadajú našu vládu o odškodnenie. Ale nebudem zachádzať do histórie, pretože vlastne vy viete, že všetko maslo, čo máte na hlave, sa vám topí, až máte pod nohami kaluže. Ale nechám to tak. A pána poslanca Brocku by som poprosila, nech povie konkrétne, o ktorú pílu ide, lebo tu sú stále také výmysly. Keď som povedala, že naši školia za 1 200 Sk a pani poslankyňa Radičová školila za 5 000 až 7 000 Sk, nezdá sa vám to sociálne? No, maximálne. A ja vám ten dôkaz donesiem, ja ho mám. A donesiem vám ostatné dôkazy, ktoré sú na papieri. Tak, prosím vás, pán Brocka, povedzte, o akú pílu ide. A nevymýšľajte si. Ja si môžem vymyslieť, že napísala Marienka Krajčírka z tej a tej ulice, že je to tak a tak. Čiže, buďme konkrétni, prosím vás pekne, a nerozprávajme tu virtuálne veci, ktoré sme si vymysleli. A že sme prijali euro, samozrejme, kolegovia, že sme ho prijali my, samozrejme. A my sa tešíme z toho, pretože to euro nám dnes prinieslo silnú menu a bolo to zásluhou našej vlády, nášho ministra financií, že sme dodržali Maastrichtské kritériá. Viete, kto sa sme... (Vystúpenie prerušené časomierou.) (Potlesk.)
R. Madej, poslanec: (2008-09-16):
Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie a navrhujem, aby výbory, ktorým bol návrh zákona pridelený ho prerokovali v lehote do 30 dní a gestorský výbor v lehote do 31 dní od rozhodnutia Národnej rady Slovenskej republiky o pridelení návrhu zákona týmto výborom. Pán predseda, prosím, dajte hlasovať o tomto návrhu.
Abrhan, Pavol, poslanec NR SR (2013-04-30):
Ďakujem pekne. Pán poslanec Hrušovský veľmi správne poukázal, že to nie je Ústavný súd, ktorý žiadal o skrátené legislatívne konanie a ktorý žiadal o to, aby táto situácia bola vyriešená. Pán minister, prosím vás, neseďte tam a vystúpte, obhajujte svoje skrátené legislatívne konanie a povedzte nám dôvody. Ak máte list alebo stanovisko Ústavného súdu, ktorým žiada vládu o skrátené a urýchlené vyriešenie tohto problému, tak ho prečítajte, tak nás informujte, poslancov Národnej rady, aby sme mohli o tom hlasovať. Vy ste prišli obhajovať a predkladať tento návrh, a nie tam sedieť a predniesť svoju úvodnú správu. Preto vás o to dôrazne žiadam, aby ste nám povedali, ak máte nejaké dôvody, ak vás Ústavný súd o toto požiadal, aby ste nás o tom informovali. Ďakujem pekne. (Potlesk.)
Ďuriš Nicholsonová, Lucia, podpredsedníčka NR SR (2018-02-14):
Ďakujem pekne. A teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj pánovi poslancovi Slobodovi, nech sa páči.
Chren, Martin, poslanec NR SR (2014-11-26):
Ďakujem veľmi pekne. Vážený pán predseda, vážený pán minister, pán spravodajca, vážené kolegyne, vážení kolegovia, vážení hostia, v prvom čítaní k tomuto návrhu zákona chcem v zásade vystúpiť len s dvomi konkrétnymi bodmi, ktoré sa týkajú predloženého návrhu. (Ruch v sále.) Na úvod musím povedať, že táto novela zákona o zdravotnom poistení, ktorou sa zavádza odpočítateľná odvodová položka, má aj svoje pozitíva. Vieme, že do veľkej miery bol tento návrh inšpirovaný, ale naozaj len inšpirovaný... (Neutíchajúci ruch v sále. Prerušenie vystúpenia predsedajúcim.)
Drucker, Tomáš, minister zdravotníctva SR (2016-04-27):
Dovoľte mi vás upozorniť, že predkladaný návrh zákona rieši problematiku – zmenu zákonných termínov vydávania preukazov poistenca s elektronickým čipom, ako aj termín pre povinnosť vytvárania a zasielania elektronických zdravotných záznamov do elektronickej zdravotnej knižky. Vzhľadom na súčasné prehodnotenie stratégie programu eHealth predovšetkým v spôsobe využívania eID kariet aj pre účely preukazu poistenca s elektronickým čipom bude Ministerstvo zdravotníctva Slovenskej republiky predkladať v priebehu troch mesiacov zmenu vo vecnej časti zákona o zdravotnom poistení prostredníctvom vládneho návrhu zákona aj v spôsobe vydávania samotných preukazov poistenca s elektronickým čipom. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu zákona. Ďakujem pekne.
Kollár, Boris, predseda NR SR (2022-09-21):
Prosím, prezentujme sa hlasujeme. (Hlasovanie.) Prítomných 139 poslancov, za 110, proti 5, zdržalo sa 18, nehlasovali 6. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Danko, Andrej, podpredseda NR SR (2024-06-20):
S reakciou pán poslanec Dostál.
Figeľ, Ján, podpredseda NR SR (2013-04-16):
Ďakujem pekne. Ďalším rečníkom prihláseným do rozpravy je Alojz Přidal, nech sa páči, pán kolega, máte slovo.
Čaplovič, Dušan, poslanec NR SR (2019-05-21):
Vážený pán predsedajúci, podpredseda Národnej rady, vážené kolegyne, kolegovia, dovoľte mi, aby som v mene nášho školského gesčného výboru v súlade s § 73 zákona o rokovacom poriadku, kde som bol určený naším výborom predložiť spoločnú správu za náš výbor, tlač 1343. Predkladám informáciu k predloženému návrhu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z uvedeného § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady pre vzdelanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 17. júna 2019 a gestorský výbor do nasledujúceho 18. júna 2019. Vážený pán predsedajúci, prosím, otvorte rozpravu.
Plaváková, Lucia, poslankyňa NR SR (2024-05-10):
Ďakujem veľmi pekne za slovo. Pán Taraba, tá vaša argumentácia ohľadom dezinformácií bola naozaj fascinujúca, že vy ako keby argumentujete tým, že my šírime dezinformácie o nejakých 72 už nie pohlaviach, rodoch. Pritom nikdy v živote sme, nikdy sme nič také nešírili, čiže vy normálne tuto v priamom prenose dávate klamstvo jedno za druhým. A ja úplne rozumiem tomu, prečo vy máte problém so schémou na boj proti dezinformáciám. Pretože vy ste tu úplne hlavný dezinformátor, vy bez dezinformácií, šírenia klamstiev a nenávisti neviete ľuďom nič ponúknuť. To je váš jediný spôsob, ako ich oslovujete, jediný spôsob, pretože takýmto spôsobom, šírením dezinformácií, nenávisti polarizujete a na tomto si získavate politické body. A to je mimoriadne smutné, vy nemáte čo ľuďom ponúknuť a toto je jediné, čo im ponúkate. To je fakt hanba!